Държавен вестник, бр. 29, 2008 г., стр. 36

С Т Р .  36
Д Ъ Р Ж А В Е Н   В Е С Т Н И К
Б Р О Й  29
чалба се отнася само до онази част от дейност-
та, която се извършва за поддръжка на Силите
на Съединените щати, или до дъщерно пред-
приятие, което работи само за поддръжка на
Силите на Съединените щати.
в. “Материали, доставки, услуги, оборудване
и друга собственост, придобита или внесена за
крайно потребление от Силите на Съединените
щати, или такива, които са предназначени да
бъдат вложени в предмети или съоръжения,
използвани от Силите на Съединените щати”
означава материали, доставки, услуги (включи-
телно строителство), оборудване и друга собст-
веност, придобити пряко от Силите на Съедине-
ните щати или от изпълнители по договори:
(1) предназначени за доставка на Силите на
Съединените щати (например бутилирана вода,
която следва да се достави неотворена на Сили-
те на Съединените щати по договор); или
(2) предназначени в крайна сметка да бъдат
вложени в артикули или съоръжения, използ-
вани от Силите на Съединените щати (напри-
мер строителни материали и изделия, предназ-
начени за изпълнение на договор за строител-
ство, резервни части, които се използват съг-
ласно договор за ремонт на оборудването, по-
чистващи консумативи).
5. Данък върху доходите: Освобождаването
от данъци при източника, предвидено по чл.
XVI, ал. 2 ССОО. Това освобождаване не се
прилага за членове на силите или на цивилния
компонент или зависими лица, когато действат
в качеството си на възложители (работодате-
ли) в лично и индивидуално качество.
6. Определяне на ставките за данъка върху
доходите (чл. XVII, ал. 2 ССОО). Доходите, осво-
бодени от данъци, съгласно чл. Х ССВС на НАТО
и чл. XVII, ал. 2 ССОО не се вземат под внимание
при определяне на данъчната ставка върху други
доходи на членове на силата или цивилния ком-
понент, или зависими лица, които подлежат на
данъчно облагане в Република България.
7. Освобождаване от данъци и данъчни об-
лекчения. Освобождаване от и данъчни облек-
чения за данък върху добавената стойност
(ДДС), акцизи и сродни налози, включително
бъдещи вземания от такова естество, за стоки и
услуги, придобити от Силите на Съединените
щати или от изпълнители (по договор), които
действат за или от името на Силите на Съеди-
нените щати, се дават на мястото на продажба-
та. Придобиването на стоки и услуги, придоби-
ти без данъчно облагане, се документира във
формуляра, приложен в Анекс Б от това спора-
зумение по прилагане. Тези формуляри се заве-
ряват от органите на Силите на Съединените
щати, като купувачът предоставя формулярите
на търговеца, за да документира освобождава-
нето от данъци или данъчното облекчение на
мястото на продажбата. При поискване власти-
те на Съединените щати предоставят копия от
удостоверенията за освобождаване от данъци
на съответните български данъчни власти.
8. При закупуване за лични нужди на мате-
риално движимо имущество от членове на си-
лата, цивилния компонент и зависими лица и
за официални нужди, при които освобождава-
нето от данъци и данъчните облекчения не са
били предоставени на мястото на продажбата,
възстановяването на платените данъци се из-
вършва чрез формулярите в анекси Б и В. Тези
формуляри се заверяват от органите на Силите
на Съединените щати, като купувачът предста-
вя заверения формуляр с доказателство за из-
вършената покупка и фактура пред съответни-
те български данъчни власти за възстановява-
не на платените налози. Възстановяването на
данъка се извършва в местна валута от съответ-
ните български данъчни власти при представя-
не на заверения формуляр и фактура.
9. Силите на Съединените щати създават
служба за данъчни облекчения, която отговаря
за изпълнение на задълженията на Силите на
Съединените щати по това споразумение по
прилагане и действа при пряко съгласуване с
българските данъчни власти.
10. Местни данъци: Силите на Съединените
щати, членове на силата или на цивилния ком-
понент или зависими лица, или изпълнители по
договори, които действат изключително за или
от името на Силите на Съединените щати, се
освобождават от всякакви местни данъци, нало-
жени от местни български данъчни власти.
11. Разпространение на информация: българ-
ските данъчни власти и Силите на Съединени-
те щати приемат своевременно да информират
и обучават своите длъжностни лица, включи-
телно длъжностни лица от местни данъчни
служби, относно политиките и процедурите,
които са описани и разработени в съответствие
с това споразумение по прилагане.
12. Това споразумение по прилагане може
да бъде изменяно в писмена форма във всеки
един момент по взаимно съгласие.
13. Това споразумение по прилагане влиза в
сила от датата на подписването му и остава в
сила, освен ако бъде прекратено с едногодишно
писмено предизвестие. При всички обстоятел-
ства това споразумение по прилагане се прек-
ратява от датата на прекратяване на ССОО, в
случай че такова прекратяване се осъществи.
В потвърждение на горното, долуподписа-
ните в качеството си на надлежно упълномо-
щени лица полагат подпис под това споразуме-
ние по прилагане.
Изготвено в София на 28 февруари 2008 г. в
два екземпляра на български и на английски
език, като и двата текста имат еднаква сила.
За правителството
За Съединените
на Република България:
 щати:
генерал-лейтенант
вицеадмирал
Галимир Пехливанов,
Ричард Галахър,
заместник-началник
заместник-командващ
на Генералния щаб
на Европейското
на Българската
командване на
армия по операциите
Въоръжените сили
и подготовката
на САЩ